Xavin Hotel Harkány

Sétahajózás a Dráván 🚢 2025 július
2025-07-21 10:00 - 2025-07-27 10:00 UTC | Drávaszabolcs, kikötő, Gps: 45,784615 ; 18,200657, Drávaszabolcs, Baranya, 7851, Magyarország
Sétahajózás a Dráván – a témát az esetlegesen visszatérő látogatóink számára biztosan nem kell bemutatnunk. Fórizs Sándor – aki 2023-ban Turizmusért Emlékérem kitüntetésben is részesült – a megálmodója ennek a kézenfekvő, ám mégis egyedi és bátorságot igénylő vállalkozásnak, a Drávai Sétahajózásnak.
A sétahajózás szervezői időről-időre meglepetés programokkal jelentkeznek, nyáron pedig rendszeres hajójáratok indulnak, amin megtekinthetjük a Drávát, ezt a csodálatos folyót és környezetét Dél-Magyarország határában.
Indulási időpontok, 2025 júliusában (2025.07.21-i állapot szerint)

2025.07.22. 10:00
2025.07.23. 10:00
2025.07.24. 10:00
2025.07.25. 10:00
2025.07.26. 10:00
2025.07.27. 10:00

Jegyárak:

Felnőtt – 3 500 Ft
Diák, nyugdíjas – 3 000 Ft
5 éves kor alatt ingyenes

Előzetes bejelentkezés: (+36 70) 908 98 98
Sétahajózás a Dráván – 2025.07 havi menetrend

Éjszakai fürdőzés a Harkányban 🌠
2025-07-26 20:00 - 23:30 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Éjszakai fürdőzés Harkányban – nagy csobbanás a Harkányi Gyógy- és Strandfürdő szervezésében a korábbi eseményekhez hasonlóan, de mivel tombol a nyár és a strandszezon is, nem beltéren, hanem a Lepke medencénél, mely 2024-ben egy vadiúj csúszdaparkkal bővült!
Koncertekkel egybekötött éjszakai fürdőzés, 2025. július 26-án, szombaton.
Ezen a hétvégén a színpadon: Pixa, Suzy és Rostás Szabolcs!
🎉🏊🏾💘💦

A Lepke medencénél a jó hangulatot és a zenei aláfestést DJ biztosítja, e mellett fellépőkre is számíthatunk a nagyszínpadon.
Látogassanak Harkányba és próbálják ki azt a nem mindennapi élményt, amit a szabadtéri éjszakai fürdőzés nyújt!
Látogatásukhoz vegyék igénybe a Xavin Hotel Harkány Mini Vakációs csomagajánlatát, mellyel szállásuk mellé a strandbelépőket is elővételben szerezhetik be.
Mini Vakáció – 1 napos strandfürdő belépővel

Ormánsági Kör 🚲 Kerékpártúra 🚲 2025 augusztus
2025-08-09 09:00 - 17:00 | Eperfa Tájház, Szaporca, Kossuth Lajos utca 56., Szaporca, Baranya, 7843, Magyarország
Ormánsági Kör – kerékpártúra 2025.08.09-én, szombaton, idén már második alkalommal!
Ismét kb. 20 km-es távon, hasonlóan a tavaszi és a tavalyi eseményhez, a csodás ormánsági tájakon!
Az Ormánság Kör egy változó útvonalú kerékpártúra, valamint családi-, és egészségnap. Közösségi-, kulturális-, gasztro és sportesemény, találkozási lehetőség. Célja, hogy felhívja a figyelmet az Ormánság természeti értékeire, épített örökségére, javítsa az itt élők egészségi állapotát, egész napos programokat, találkozási lehetőséget biztosítson a helyiek és az idelátogatók számára.
Az idén másodszor, majd évente legalább egyszer megrendezésre kerülő túrára bárki nevezhet, egyedül vagy csoportosan. Várjuk az Ormánságban élő, a tájegység iránt érdeklődő, bringázni szerető személyek, családok, baráti társaságok, céges csapatok, informális csoportok, egyesületek, jelentkezését!

A kiinduló és célállomás ismét Szaporca lesz, a tervezett útvonal legnagyobb része pedig a Fekete-víz és a Dráva töltésein épült kerékpárutakon fut majd.
Ormánsági Kör – kerékpártúra – 2025 augusztus – menetrend, információk

09:00

Gyülekező Szaporcán, a templom előtti tér és Szaporcai Cifraház között. Helyszíni regisztráció.
Ingyenes vércukor-, és vérnyomásmérés, játék, patikai ajándékcsomagok a Sipo Patikák sátránál.

10:00 – Bringatúra Szaporcáról indulással, Szaporcára érkezéssel. Kb. 25 km, sík terepen, kiépített kerékpárúton, földúton, aszfaltos úton.
11:30

Pihenő a Drávaszabolcsi kikötőben.
Közben: Turka a táncoló kecske – dramatikus népi játék a sokaság és Zsuzsi néni örömére, túl a hétszázadik előadáson!.
Túrós haluskás szép jó napot! – „Itt van Zsuzsi néni, meg Turka, az ő táncos lábú kecskéje, aki táncol, számol és még tejet is ad!” Zsuzsi néni szerepében (úgyis, mint hiteles jövőképe) Szabó Zsuzsa bábművész látható.

14:00

Megérkezés Szaporcára.
Étkezés.

A pécsi SIPO Patikák csapata ismét segít, hogy még jobban érezd magad az eseményen. A Sipo-sátorban ingyenes vérnyomás- és vércukorméréssel és egészségügyi ajándékcsomagokkal várják a résztvevőket és az érdeklődőket!
Szervező: Vidéken Jó! Alapítvány
Támogatók: Sipo Patikák Pécs- Umami étterem és kávézó – Arculatbank – Tesco Hipermarket Siklós – Szaporca Községi Önkormányzat – Őrangyal Patika Pápa
Partnerek: Szaporcai Cifraház – Tourinform Harkány – Rent a Bike Siklós
Pontos útvonal:

Szaporca
Drávaszabolcs
Szaporca

Lásd a Google Maps-en:
﻿﻿
Információk:

Telefonon: (+36 20) 335 4031
E-mailben: hello@ormansagkor.hu
Regisztráció az alábbi linken

További tudnivalók az eseményről:

Jelentkezési határidő: 2025.07.30.
Nevezési díj:

3 000 Ft, pólóval
2 500 Ft, étkezéssel
1 500 Ft, póló és étkezés nélkül

Éjszakai fürdőzés Harkányban - Lotfi Begi, Brick Lake
2025-08-09 20:00 - 23:30 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Éjszakai fürdőzés Harkányban 🌠, egy nagy csobbanás a nyárba Harkányi Gyógy- és Strandfürdő szervezésében a korábbi eseményekhez hasonlóan, szabadtéren, a Lepke medencénél, mely 2024-ben egy vadiúj csúszdaparkkal bővült!
21 órától koncertekkel egybekötött éjszakai fürdőzés, 2025. augusztus 9-én, szombaton.

A Lepke medencénél a jó hangulatot és a zenei aláfestést DJ.-k biztosítják, e mellett a színpadon Lotfi Begi, a Brick Lake és Stephanie!
Látogassanak Harkányba és próbálják ki azt a nem mindennapi élményt, amit a szabadtéri éjszakai fürdőzés nyújt!
Látogatásukhoz vegyék igénybe a Xavin Hotel Harkány Mini Vakációs csomagajánlatát, mellyel szállásuk mellé a strandbelépőket is elővételben szerezhetik be.
Mini Vakáció – 1 napos strandfürdő belépővel

Buga Jakab kerékpártúra 2025 🚲 Siklós
2025-09-06 - 2025-09-07 | Siklósi Vár, Vajda János tér 8., Siklós, Baranya, 7800, Magyarország
Buga Jakab biciklitúra 2025 – a tavalyi és tavaly előtti eseményhez hasonlóan szeptemberben egy szabadtéri sporteseményre invitáljuk Önöket Siklósra, a Buga Jakab biciklitúra rendezvényére! A vállalkozó szellemű és sportszerető bringások több távon mérettethetik meg állóképességüket, kitartásukat – és lehetnek részesei a csodás Dél-Baranya két keréken való megismerésének vagy újbóli bebarangolásának!
2025. szeptember 6-7. között kerül megrendezésre az V. Buga Jakab kerékpártúra!
Idézve a szervezőktől: „26 éve nyeregben vagyunk. Gyere Te is, és hozd el családodat, barátaidat Siklósra, ahonnan elindulva kellemes tempóban, tapasztalt túravezetőkkel tekerünk hét határon át. 15-20 km/órás átlagsebességgel kényelmesen fogunk haladni végig a legszebb látnivalók mellett, úgy mint a Siklósi vár 🏰, a Villányiborvidék 🍇, és a Dráva Part 🏞️.”
A túralehetőségek a következők:
– családi kör (30 km)
– szülinapi kör (48 km)
– Buga Jakab (94 km)
– Kétkör (124 km)
– Várkör (145 km)
– Dupla (192 km)
– Buga Jakab Extrém (239 km)
– Buga Jakab All-in (269 km)
Mi várható az eseményen?
Minden információt megtalálhat, illetve regisztrálhat a Balatonkör Sportegyesület megújult honlapján: https://www.balatonkor.hu/
De a főbb pontokat itt is felsoroljuk a Xavin Hotel Eseménynaptárában:

Rajtcsomag minden regisztrált induló számára
Frissítőpontok
Biztosított útvonal
Szervízautó
A nap végén gulyás party
Tombola

Találkozzunk a Siklósi Várnál 2025.09.06-án!

Buga Jakab kerékpártúra 2026 🚲
2026-04-25 08:00 - 17:00 | Siklósi Vár, Vajda János tér 8., Siklós, Baranya, 7800, Magyarország
Buga Jakab kerékpártúra – a biciklis rendezvény igazán rendhagyónak számít már az eseménynaptárunkban, hisz 2023-ban, 2024-ben és 2025-ben is helyett kapott benne – nem lesz másként idén sem! A vállalkozó szellemű és sportszerető bringások több távon mérettethetik meg állóképességüket, kitartásukat – és lehetnek részesei a csodás Dél-Baranya két keréken való megismerésének vagy újbóli bebarangolásának!
A tavaszi Buga Jakab kerékpártúra idén 2026. április 25-én kerül megrendezésre
Idézve a szervezőktől:
„A várból 🏰 indulva bejárjuk a Dráva 🏞️ partját, áttekerünk a Horvát határon, majd végül visszatérünk Siklósra. A túrák alatt látni fogunk néhányat a méltán híres Villányi borvidék pincéi közül a számtalan kulturális- és természeti csoda mellett.”
A túralehetőségek a következők:

családi kör (30 km)
szülinapi kör (49 km)
Buga Jakab (82 km)
Kétkör (112 km)

Miért épp Buga jakab? – a nagy kérdés 😅
A túra központja Siklós és a Siklósi Vár. 1965-ben készült egy 13 részes TV film, A Tenkes Kapitánya címmel.
A film egyik főszereplője pedig nem más, mint Buga Jakab.
A Buga Jakab kerékpártúra a Kerékpárral 7 határon át programsorozat részeként, a Balatonkör Sportegyesület szervezésében, az Építési és Közlekedési Minisztérium támogatásával és a KTI Magyar Közlekedéstudományi és Logisztikai Intézet közreműködésével valósul meg.
A Balatonkör Sportegyesület egy csodálatos tájat szeretne bemutatni.
Eddig a Balaton mellett szervezték a túráikat, de most kitekintenek egy kicsit távolabbra és meglátogatják Baranya megye ékkövét, Siklóst és környékét. Aki már járt arra, az nagyon jól ismeri ezt a fantasztikus vidéket. Aki még nem, annak mindenképpen el kell látogatnia és fel kell fedeznie a kincseit. Ehhez nyújt segítséget a rendezvény – no persze figyelembe véve a biciklizés iránti elhivatottságot is!
A Balatonkör Sportegyesület a Siklós Város Önkormányzatának védnökségével, hagyományteremtő szándékkal szervezi meg a Buga Jakab kerékpártúrát, ami megmutatja Siklós és könyékének szépségeit: a Siklósi Várat, Siklós környékét, a villányi borvidéket, az érintetlen Drávapartot.
Mi várható idén a biciklis eseményen?
Minden információt megtalálhat, illetve regisztrálhat a Balatonkör Sportegyesület megújult honlapján: https://balatonkor.hu/buga-jakab-tura-siklos/
A főbb tudnivalókat itt is felsoroljuk:

2026. április 23. csütörtökig van lehetőség az internetes előnevezésre. 2026. április 23. csütörtök 24:00-ig be is kell érkeznie a nevezési díjnak!
Az interneten történő előnevezés olcsóbb, mint a helyszíni!
14 éves kor alatt írásos szülői beleegyezés vagy kíséret szükséges a túrán való részvételhez!
Lehetőleg mindenki a fizikai erőnlétének megfelelő távot válasszon.
Tudomásul veszi, hogy a Buga Jakab túra minden távján a közlekedési szabályok (KRESZ) betartása kötelező. A kötelező KRESZ tartozékokat kérjük, vedd komolyan, hiszen a túra napján is fokozott rendőri ellenőrzésre kell számítania a kerekeseknek.
A túra a közúti közlekedés fenntartása mellett zajlik.
A túrán a kerékpáros fejvédő használata ajánlott!

A nevezési díj tartalmazza:

Ajándék emblémázott pólót a pólót kérőknek
A helyszíni nevezőknek a nevezési díj nem tartalmazza a póló árát, az külön megvásárolható a készlet erejéig, ára: 2.000 Ft.
Egyedi befutó érmet
Frissítőt
Szervizt a regisztrációnál, menet közben (a vezetett túrához), a frissítőpontokon
Mentőt, orvosi segítséget
Motoros útvonal biztosítókat, segítőket (nem rendőrök, nincs lezárva az út!)
Névre szóló rajtszámot
Meglepetés ajándékokat
Karszalagot
Kerékpár matricát
Ingyenes belépőt a Siklósi Várba
Beérkezéskor gulyásleveset (szombaton a Buga Jakab 94 km-es és vasárnap a Buga Jakab 145 km-es táv beérkezést követően)
Értékes sorsolási ajándékokat

Találkozzunk a Siklósi Várnál 2026.04.25-én!
További részletek az esemény weboldalán olvashatók.
